Շրջանային վաչութեան Ատենապետուհին Ռեպեքա Պէրպէրեան իր կարգին շնորհակալութիւն յայտնեց Այրին Պուտագեանին, հաստատելով Շաբաթօրեայ վարժարաններուն կարեւորութիւնը սփիւռքի մէջ, գնահատեց մասնաճիւղին գործունէութիւնը զանազան գետնի վրայ եւ պատգամ ուղղեց ընկերուհիներուն որ շարունակեն այս գործը: Իսկ ՀՕՄի Խնամակալ Մարմինին խօսքը կարդացուեցաւ Մարալ Մանուկեանին կողմէն որ նոյնպէս շնորհակալութիւն յայտնեցին ընկերուհիին, խոստանալով մասնաճիւղի անդամներուն իրենց պատրաստականութիւնը օգնութեան եւ աջակցութեան: Արշաւիր Շիրակեան Կոմիտէութենէն Թորոս Քէճէճեան փոխանցեց իր շնորհակալութեան խօսքը եւ յաջողութիւն մաղթեց մասնաճիւղի ամդամներուն բոլոր ապագայ ծրագիրներուն: Յայտագիրին վերջաւորութեան տեղի ունեցաւ հիւրասիրութիւն: